stanford-oval/wikipedia huggingface dataset:
Hedaredin sauvakirkko

| Hedaredin sauvakirkko Hedareds stavkyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Sandhult-Bredareds församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hedaredin kirkko (ruots. Hedareds stavkyrka) on Ruotsissa Boråsin kunnassa sijaitseva sauvakirkko. Se on Ruotsin ainoa säilynyt keskiaikainen sauvakirkko. Vuosirengasajoitusten perusteella on päätelty, että kirkko on rakennettu noin vuonna 1500, kun aikaisemmin oletettiin sen olevan vanhempi. Todennäköisesti samalla paikalla on sijainnut samantyyppinen kirkko jo aikaisemmin, kun osa nykyisestä kirkosta on peräisin 1100-luvulta. Rakennusta on restauroitu useamman kerran. Se on nykyisin säännöllisessä ympärivuotisessa jumalanpalveluskäytössä.
Aiheesta muualla

Kuvia tai muita tiedostoja aiheesta Hedaredin sauvakirkko Wikimedia Commonsissa
Bebyggelseregistret: Hedareds stavkyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hedareds stavkyrka
Käännös suomeksi
Haittalukko

Haittalevyjen liikettä kuvaava animaatio.
Haittalukko on haittalevyillä toimiva lukko. Perinteisissä haittalukoissa on avaimenreikä, josta voi kurkistaa sisään tai ulos. Myös useimmat varmuuslukot ovat haittalukkoja, vaikkakin niissä on huomattavasti enemmän turvaominaisuuksia.
Historia

Jo vuoden 4000 eaa. tienoilla temppeleiden ja palatsien ovia varustettiin lukituksilla, jotka perustuivat oven lukitussalvan liikuttelun estäviin tappeihin.
Nykyaikaisen haittalukon periaatteen patentoi englantilainen lukkoseppä Robert Barron 31. lokakuuta 1778. Lukko oli ensimmäinen todellinen parannus turvallisuuteen, koska se eliminoi sen mahdollisuuden, että lukko olisi voitu avata väärällä avaimella, kuten aikaisemmin oli ollut mahdollista.
Toimintaperiaate

Lukossa on lovettuja haittalevyjä ja kieli (telki), jossa on sokka. Oikeaa avainta kääntäessä haittalevyt nousevat juuri sopivalle korkeudelle, että kielen sokka on samassa tasossa lovien kanssa. Kääntämällä avainta lisää sokka liukuu lovien sisälle ja kieli siirtyy sisään tai ulos. Haittalevyt on lovettu molemmilta puolilta, jotta lukon voisi avaamisen lisäksi myös sulkea. Väärällä avaimella haittalevyt nousevat 
väärälle korkeudelle, joten sokka ottaa kiinni haittoihin eikä kieltä voi siirtää.
Varmuuslukot

Useat varmuuslukot (esimerkiksi Boda) ovat haittalukkoja. Ne on helppo asentaa, koska ei tarvita erillisiä lukkopesiä ja muita osia. Haittalukossa kaikki osat ovat lukkorungon sisällä, joten ei tarvitse tehdä muuta kuin ruuvata lukko kiinni oveen.
Murtaminen

Haittalukkojen tiirikointi on hankalaa jos haitat voidaan nostaa lovien ohi. Tiirikoinnin vaikeuttamiseksi on varmuuslukoissa lähes poikkeuksetta käytetty vale-lovia, jolloin tiirikoijan on vaikea tietää mikä lovista on oikea. On myös olemassa joitakin reiällisiä kieliä, joihin pannaan erikokoisia tappeja ja näin luodaan "valesokka", jolloin tiirikoija luulee sokan olevan oikea, vaikkei se ole. Jos kielen sokka porataan pois, aukeaa lukko väärälläkin avaimella. Useimmissa varmuuslukoissa on kuitenkin karkaistusta teräksestä valmistetut porasuojat.
Kuvan Chubb haittalukko oli ensimmäinen lukko, joka jumiutui, jos sitä yritti tiirikoida tai jos siihen käytettiin väärää avainta. Kun oikean avaimen haltija käänsi oikeaa avainta lukossa, huomasi hän murtoyrityksen, kun avain ei kääntynytkään. Nyt täytyi oikeaa avainta ensin kääntää myötäpäivään, ja vasta sitten vastapäivään lukon avaamiseksi (tai päinvastoin riippuen oven avautumissuunnasta).
Heinz Radzikowski

| Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Maa:   Saksa> Miesten maahockey. |
| --- | --- | --- | --- |
|  Pronssia | Melbourne 1956 | joukkuekilpailu |  |
Heinz Hermann Ernst Radzikowski (7. syyskuuta 1925 Stolp – 18. huhtikuuta 2017 Berliini) oli saksalainen maahockeypelaaja ja olympiamitalisti. Hän kilpaili vuoden 1956 kesäolympialaisissa Melbournessa ja kuului siellä lajissa pronssia saaneeseen joukkueeseen.
Henrique Capriles

Henrique Capriles Radonski
Henrique Capriles Radonski (s. 11. heinäkuuta 1972) on venezuelalainen poliitikko ja asianajaja. Hänet valittiin Mirandan osavaltion kuvernööriksi marraskuussa 2008. Capriles oli opposition ehdokkaana vuoden 2012 presidentinvaalissa. Capriles keräsi vaaliviranomaisten mukaan hieman alle 45 prosentin äänisaaliin. Istuva presidentti Hugo Chávez sai runsaat 54 prosenttia äänistä.
Aiheesta muualla

Kuvia tai muita tiedostoja aiheesta Henrique Capriles Wikimedia Commonsissa
Heikki Liimatainen

| Heikki Liimatainen |
| --- | --- |
 Heikki Liimatainen Antwerpenin olympialaisissa 1920
Henkilötiedot
Syntynyt: 14. maaliskuuta 1894 Karstula
Kuollut: 24. joulukuuta 1980 (86 vuotta) Porvoo
Uran tiedot
Laji:  maastojuoksu
| Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Maa:   Suomi> Miesten yleisurheilu. |
| --- | --- | --- | --- |
|  Kultaa | Antwerpen 1920 | maastojuoksujoukkue |  |
|  Kultaa | Pariisi 1924 | maastojuoksujoukkue |  |
|  Pronssia | Antwerpen 1920 | maastojuoksu |  |
Heikki Liimatainen (14. maaliskuuta 1894 Karstula – 24. joulukuuta 1980 Porvoo) oli suomalainen olympiavoittaja, juoksija ja liikemies. Hän oli yksi 1920-luvun alun suomalaisia kestävyysurheilun huippunimiä. Hän voitti yhteensä kolme olympiamitalia maastojuoksussa. Liimatainen edusti uransa ajan Porvoon Akillesta.
SM-kilpailuissa Liimatainen voitti 10 000 metrin juoksussa kultaa 1918, 1919 ja 1920 ja pronssia 1914 sekä 5 000 metrin juoksussa hopeaa 1919 ja pronssia 1918. Maastojuoksun SM-kilpailuissa hän sai henkilökohtaisella matkalla hopeaa 1919 ja 1920 ja joukkuekilpailusta hopeaa 1921 ja pronssia 1913 ja 1922.
Olympiasijoitukset > Antwerpen 1920

kultamitali – maastojuoksu (joukkuekohtainen)
pronssimitali – maastojuoksu (henkilökohtainen)
seitsemäs – 10 000 metrin juoksu
Olympiasijoitukset > Pariisi 1924

kultamitali – maastojuoksu (joukkuekohtainen)
12:s – maastojuoksu (henkilökohtainen)
Henkilökohtaiset ennätykset

3 000 m: 8.58,4h (1920)
5 000 m: 15.36,9h (1923)
10 000 m: 32.08,2h (1924)
(h) = käsiaika
Harri Filppa

Harri Filppa (s. 1980) on suomalainen sarjakuvapiirtäjä, kuvittaja ja graafinen suunnittelija. Oulun Sarjakuvakeskuksen toiminnanjohtajana työskentelevä Filppa on julkaissut kaksi lapsille suunnattua Vastarannan siili -sarjakuvakirjaa ja omaelämäkerrallisen Kuolema meidät erotti -albumin. Kuolema meidät erotti on vuoden 2018 Sarjakuva-Finlandia-palkintoehdokkaana. Vuonna 2024 Filppa sai Suomen sarjakuvaseuran myöntämän sarjakuvaneuvoksen arvonimen.
Lapin yliopistosta taiteiden maisteriksi valmistunut Filppa teki pro gradu-työnsä sarjakuvamuotoisena. Mainossarjakuvaa käsittelevä gradu on julkaistu nimellä Tiedettä ja sarjakuvaa. Hänen sarjakuviaan on lisäksi julkaistu esimerkiksi Oulu-lehdessä, nuorisolehti Kaaoksessa, Oulun ylioppilaslehdessä, Ilta-Sanomissa ja Sarjarissa. Filppa toimittaa Oulun sarjakuvaseuran nettilehti Ruutukaavaa.
Julkaisut

Tiedettä ja sarjakuvaa - ruutujen kaupalla (KustannusHD 2011)
Vastarannan Siili unten mailla (Soiva Siili 2016)
Vastarannan siili piipertää (Soiva Siili 2017)
Kuolema meidät erotti (Pohjoinen kustannustoiminta 2017)
Aiheesta muualla

Filppa.com
Sarjakuvan maailmaa laventamassa Kvaak.fi
Filppa Kirjasampo.fi:ssä
Hic sunt dracones

Hic sunt dracones (latinaa, suom. täällä on lohikäärmeitä) tarkoittaa vaarallisia tai tuntemattomia alueita. Keskiaikaisiin karttoihin piirrettiin lohikäärmeitä, merihirviöitä tai muita mytologisia olioita karttojen kartoittamattomille alueille.
Heikki Mälkiä

| Heikki Mälkiä> Henkilötiedot |
| --- | --- |
Syntynyt: 7. maaliskuuta 1958 (ikä 66) Imatra
Kansalaisuus:   Suomi
Jääkiekkoilija
Lempinimi:  Mälli
Pelipaikka:  keskushyökkääjä
Maila:  left
Pituus:  173 cm
Paino:  73 kg
Pelaajaura
Pääsarjaura:  1975–1992
Seurat:  SaiPa (SM-liiga, I-div.) JyP HT (SM-liiga)
Valmennusura
Vuodet:  1991–
Seurat:  Jymäkkä (II-div.) Ketterä (I-div.)  SaiPa (SM-liiga, I-div.) Ilves (SML) HIFK (SML) Rødovre Mighty Bulls (DEN) Frederikshavn White Hawks (DEN) HK Jesenice (EBEL) HDD Olimpija Ljubljana (EBEL) Aalborg Pirates (DEN) EHC Lustenau (INL) Dunaújvárosi Acélbikák (Erste Liga)
Heikki Mälkiä (s. 7. maaliskuuta 1958 Imatra) on suomalainen jääkiekkovalmentaja ja pelaajauransa lopettanut jääkiekkoilija.
Ura > Pelaajaura

Keskushyökkääjänä pelanneen Mälkiän kasvattajaseura oli Imatran Ketterä. Vuonna 1975 hän siirtyi Saimaan Palloon, jota hän edusti koko huippu-uransa lukuun ottamatta Jypissä vietettyjä vuosia 1986–1988. Hän pelasi SM-liigassa 358 ottelua tehoin 138 + 166 = 304 ja I-divisioonassa 177 ottelua tehoin 75 + 92 = 167. Hän pelasi myös 6 A-maaottelua. SaiPa jäädytti Mälkiän käyttämän pelipaidan numero 20 tammikuussa 2009.
Ura > Valmentajaura

Valmentajauransa Mälkiä aloitti kaudella 1991–1992 Imatran Jymäkän pelaaja-valmentajana II-divisioonassa. Kahden kauden jälkeen hän siirtyi I-divisioonan Imatran Ketterän päävalmentajaksi, josta jälleen kahden kauden jälkeen samassa sarjassa pelanneeseen Saimaan Palloon. Heti ensimmäisellä kaudellaan 1995–1996 Mälkiä nosti SaiPan muutaman vuoden tauon jälkeen takaisin ylimmälle sarjatasolle SM-liigaan. Mälkiän paras saavutus SaiPassa on kevään 1999 pudotuspeleistä, jolloin joukkue pudotti ennakkosuosikkina pidetyn Jokerit suoraan otteluvoitoin 3–0 ja eteni lopulta pronssiotteluun. Pronssiottelussa Hämeenlinnan Pallokerho oli kuitenkin parempi maalein 7–2.
Vuonna 1999 Mälkiä siirtyi Ilvekseen, jonka hän johdatti pronssille toisella kaudellaan 2000–2001. Hyvä saavutus toi kaudeksi 2001–2002 paikan HIFK:n valmentajana, mutta Mälkiä joutui siirtymään syrjään jo tammikuussa 2002, kun tulokset eivät olleet odotettuja. Mälkiän viimeinen ottelu HIFK:ssa päättyi 0–7-tappioon ironisesti juuri SaiPaa vastaan. Kauden 2002–2003 Mälkiä valmensi Tanskan pääsarjassa Superisligaenissa pelaavaa Rødovre Mighty Bullsia ja joulukuussa 2003 hän palasi takaisin SaiPaan korvaten erotetun Petri Skrikon. Mälkiällä oli SaiPan kanssa sopimus kauden 2007–2008 loppuun, mutta sopimus purettiin 22. tammikuuta 2008 valmentajan jäätyä kiinni rattijuopumuksesta kaksi päivää aikaisemmin. SaiPan paras sijoitus Mälkiän toisen valmennusrupeaman aikana oli seitsemäs kaudella 2005–2006. SaiPasta lähdön jälkeen Mälkiä suuntasi Tanskaan Frederikshavn White Hawksin valmentajaksi.
Mälkiä valmensi Frederikshavnia kevääseen 2009, jolloin palasi Ilveksen päävalmentajaksi. Ilves aloitti kauden 2009–2010 hyvin, mutta joukkue tippui nopeasti jälkijoukkoihin. Ilves käytti silti vuodenvaihteessa Mälkiän option mutta antoi lopulta maaliskuussa Mälkiälle potkut ja nosti Juha Pajuojan Mälkiän korvaajaksi. Kaudeksi 2010–2011 Mälkiä siirtyi valmentamaan slovenialaista HK Acroni Jesenice, joka pelaa sekä Itävallan että Slovenian pääsarjaa. Kahden Jesenicen kauden jälkeen Mälkiä siirtyi HDD Olimpija Ljubljanan peräsimeen kaudelle 2012–2013. Hän sai kuitenkin potkut kesken kauden ja löysi uuden työpaikan Tanskan liigan Aalborgin joukkueesta. Puolentoista Tanskassa vietetyn kauden jälkeen Mälkiä siirtyi Itävallan Inter-National-Ligan EHC Lustenaun päävalmentajaksi kaudelle 2014–2015. Kauden 2015–2016 Mälkiä oli sivussa valmennustöistä, mutta kutsuttiin tammikuussa kesken seuraavan kauden unkarilaisen Dunaújvárosi Acélbikákin valmentajaksi pois potkitun Lee Gilbertin tilalle.
Yksityiselämä ja perhe

Siviiliammatiltaan Mälkiä on palomies. Valmentajana hän on suorittanut nuorten valmentajan, jääkiekkovalmentajan ja huippuvalmentajan tutkinnot. Mälkiän poika Simo Mälkiä on entinen jääkiekkoilija, joka pelasi useita kausia Mestiksessä ja kaudesta 2007–2008 lähtien vuoteen 2011 asti SM-liigassa. Simo käytti SaiPassa isänsä pelinumeroa 20 huolimatta pelinumeron jäädyttämisestä. Heikki Mälkiän vanhempi veli Jari Mälkiä on myös entinen liigakiekkoilija. Hän pelasi urallaan 23 ottelua SaiPassa kaudella 1974–1975.
Aiheesta muualla

Heikki Mälkiä Elite Prospects -tietokannassa. (englanniksi)
Heikki Mälkiä kertoo alkavasta kaudesta Etelä-Karjalan radion haastattelussa 12. syyskuuta 2007[vanhentunut linkki]
Wikiuutisissa on aiheeseen liittyvä uutinen: Heikki Mälkiän pelipaita jäädytettiin
Jääkiekon SM-liigassa jäädytetyt pelaajanumerot
| Blues | HIFK | HPK | Ilves | JYP | KalPa | KooKoo | Kärpät | Lukko | Pelicans | SaiPa | Sport | Tappara | TPS | Ässät |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 10Lehtinen | 1Wetzell | 2Salisma | 2 Wasama | 1Siekkinen | 1Kuivalainen | 36Outinen | 10Ruotsalainen | 4Rastio | 11Koskinen | 3Partinen | 14 Laaksoharju | 2Numminen | 3Nummelin | 2Heikkilä |
| 33Hirvonen | 5Riihiranta | 9Louhi | 7Honkavaara | 10Rastela | 27Rinne | 81Nurmberg | 24Viuhkola | 4Peltonen | 13Laine | 8Koho | 27Väkelä | 3Marjamäki | 8Wahlsten | 4Javanainen |
|   | 7Saarinen | 13Palo | 13Jalo | 19Mikkilä | 24S.Kapanen |   | 15Kiimalainen | 7Keinonen | 17Eloranta | 9Skriko | 29Hjerpe | 7Jutila | 23Virta | 12Levo |
|   | 17Murto | 17Hietanen | 14Oksanen | 30Kurkinen | 44Timonen |   | 6Mikkola | 8Vehmanen |   | 20Mälkiä |   | 8Ojanen | 16Tammelin | 13Ketola |
|   | 20Hagman | 18Savolainen | 16Peltonen |   |   |   | 5Kukkonen | 13Torkki |   |   |   | 10Susi | 11Koivu | 89Otevřel |
|   | 22Kortelainen | 36Tuulola | 30Tammi |   |   |   |   | 26Forss |   |   |   | 12E.Lehtonen | 15Leppänen | 11Kilpiö |
|   | 23P.Lehtonen |   | 41Helminen |   |   |   |   | 77Hämäläinen |   |   |   | 81Peltola | 12Vilander | 5Rautakallio |
|   | 35Lindfors |   |   |   |   |   |   | 35Vehanen |   |   |   |   |   | 22Makkonen |
|   | 9Kuhta |   |   |   |   |   |   |   |   |   |   |   |   |   |
| 0 | 1 | 2 |
| --- | --- | --- |
| Edeltäjä: Ilkka Kaarna Petri Skriko | SaiPan päävalmentaja 1995–1999 2004–2008 | Seuraaja: Reijo Mansikka Ari-Pekka Selin |
| 0 | 1 | 2 |
| --- | --- | --- |
| Edeltäjä: Matti Kaario  Sakari Pietilä | Ilveksen päävalmentaja 1999–2001  2009–2010 | Seuraaja: Ari-Pekka Selin  Juha Pajuoja |
Harri Eloranta

| Mitalit> Maa:   Suomi.Miesten ampumahiihto. Olympialaiset  | Mitalit> Maa:   Suomi.Miesten ampumahiihto. Olympialaiset  | Mitalit> Maa:   Suomi.Miesten ampumahiihto. Olympialaiset  | Maa:   Suomi> Miesten ampumahiihto. |
| --- | --- | --- | --- |
|  Pronssia | Albertville 1992 | 10 km |  |
Harri Henrik Eloranta (s. 4. joulukuuta 1963 Köyliö)  on suomalainen ampumahiihtäjä ja olympiamitalisti. Hän voitti pronssia Albertvillen olympialaisten 10 kilometrin matkalla vuonna 1992.
Ura

Eloranta osallistui neljiin olympialaisiin 1988, 1992, 1994 ja 1998. Pronssin lisäksi hän oli Albertvillessä 20 kilometrillä ja Lillehammerissa viestissä viides. MM-kisoissa Elorannan parhaat sijoitukset olivat vuonna 1997 Brezno-Osrbliestä viestin seitsemäs tila ja vuonna 1988 Feistritzistä sprinttimatkan 12. tila. Tätä ennen hänen edelliset arvokisamitalinsa olivat junioreiden Juniorien MM-kisoissa 1981 Eloranta voitti 15 km:n maailmanmestaruuden ja sprintin pronssia. Maailmancupin osakilpailuissa Eloranta oli parhaimmillaan viides Östersundissa kaudella 1988–1989. SM-kilpailuissa hän voitti useita kultamitaleja.
Seuratasolla Eloranta edusti Säkylän Urheilijoita. Hänet valittiin vuoden sotilasurheilijaksi vuonna 1992.
Aiheesta muualla

Harri Eloranta Kansainvälinen ampumahiihtoliitto (IBU). (englanniksi)
Henri Murger

| Henri Murger |
| --- | --- |
 Henri Murger vuonna 1854. Kuva: Nadar.
Henkilötiedot
Koko nimi:  Louis-Henri Murger
Syntynyt: 27. maaliskuuta 1822 Pariisi, Ranska
Kuollut: 28. tammikuuta 1861 (38 vuotta) Pariisi, Ranska
Kansalaisuus:  Ranska
Ammatti:  kirjailija, runoilija
Kirjailija
Salanimi: Henry Murger
Tuotannon kieli: ranska
Esikoisteos:  La Vie de Bohème (näytelmä) Scènes de la vie de bohème (kirja)
Aiheesta muualla
Löydä lisää kirjailijoitaKirjallisuuden teemasivulta
Louis-Henri Murger, myös Henry Murger, (27. maaliskuuta 1822 Pariisi, Ranska – 28. tammikuuta 1861 Pariisi, Ranska) oli ranskalainen romaanikirjailija ja runoilija. Hän kirjoitti myös lehtiartikkeleita.
Murgerin kuuluisin teos on Pariisin taiteilijaboheemia kuvaava romaani Scènes de la vie de Bohëme (1851). Murgerin muista teoksista mainittavia ovat Le pays latin (1851), Scènes de campagne (1854) ja Alfred de Musset'hen vivahtava runokokoelma Les nuits d’hiver (1861).
Murger opiskeli maalaustaidetta. Merger julkaisi boheemia taiteilijaelämää kuvaavia kertomuksia, joista hän yhdessä Théodore Barrièrein kanssa teki vuonna 1849 näytelmän. Näytelmä oli hyvin suosittu, ja hän yhdisti kertomukset romaaniksi[lähde? ] Boheemielämää (Scènes de la vie de bohème, 1851), jossa hän luo romantisoidun kuvan pariisilaista taiteilijaelämästä. Siitä katsotaan alkavan myös sanan nykyisen käytön. Omaelämäkerrallisia aineksia sisältävät näytelmä ja kirja kertovat Murgerin epätoivoisen köyhästä elämästä kirjailijana ja "vedenjuojiksi" itseään nimittäneen ystäväpiirin jäsenenä. Nimitys "vedenjuojat" syntyi siitä, että siihen kuuluneilla boheemeilla oli vain harvoin varaa viiniin.[lähde? ]
Murgerin näytelmän ja kirjan pohjalta on sittemmin tehty useita oopperoita ja elokuvia, muun muassa Aki Kaurismäen elokuva Boheemielämää.[lähde? ] Eino Palolan suomennos Murgerin kirjasta Scènes de la vie de bohème ilmestyi Kariston kustantamana vuonna 1924 nimellä Boheemielämää.
Murger kuoli Pariisissa vuonna 1861.
Teokset

Henry Murger, Boheemielämää (Scènes de la vie de bohème, 1847-1849, kirja 1851), suom. Eino Palola, Karisto 1924 (6. p. 1992)
Scènes de la vie de jeunesse (1851)
Le Pays latin (1851)
Scènes de campagne (1854)
Le Roman de toutes les femmes (1854)
Ballades et Fantaisies (1854)
Les Nuits d’hiver (1856)
Le Sabot rouge (1860)
Aiheesta muualla

Lisää luettavaa aiheesta Henri Murger on Wikiaineistossa
Henri Murgerin teoksia Gutenberg-projektissa (ranskaksi) (englanniksi)
Henrinlehtikuusi

| Henrinlehtikuusi |
| --- | --- |
 Henrinlehtikuusi Ranskassa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Lehtikuuset Larix
Laji::  × marschlinsii
Kaksiosainen nimi
 Larix × marschlinsii  Coaz 
Katso myös
   Henrinlehtikuusi Wikispeciesissä   Henrinlehtikuusi Commonsissa 
Infobox OKNimi-testi OK: 
Henrinlehtikuusi (Larix × marschlinsii) on euroopanlehtikuusen (Larix decidua) ja japaninlehtikuusen (Larix kaempferi) risteymä. Se voi muodostua luonnossa täysin itsenäisesti sen kantalajien kasvaessa samalla alueella. Henrinlehtikuusi on löydetty Skotlannista ja kuvattu ensimmäisen kerran vuonna 1917. Lähes samoihin aikoihin risteymää on myös onnistuttu tuottamaan keinotekoisesti Sveitsissä tutkittaessa eri lehtikuusilajeja ja -lajiristeymiä puuteollisuuden tarpeisiin. Henrinlehtikuusta käytetäänkin myös teollisuudessa, sillä siinä yhdistyvät puuteollisuuden näkökulmasta kantalajiensa monet hyvät puolet; puu on vastustuskykyinen taudinaiheuttajia vastaan sekä kasvaa nopeasti ja nopea kasvuvauhti ei vaikuta puuaineksen kovuuteen tai kestävyyteen.
Henrinlehtikuusen kypsiä käpyjä.
Henrinlehtikuusi on kausivihanta havupuu, joka kasvaa keskimäärin 38 metriä korkeaksi. Rinnankorkeudelta täysikokoinen henrinlehtikuusi on halkaisijaltaan noin metrin. Muuten henrinlehtikuusi näyttää yleisesti ottaen kantalajiensa keskimääräiseltä välimuodolta. Neulaset ovat enemmän japaninlehtikuusen kaltaisia eli pidempiä ja sinertävämpiä kuin euroopanlehtikuusella. Emikävyt ovat 2,5–4 cm pitkiä eli lähes yhtä suuria kuin euroopanlehtikuusellakin, mutta käpysuomut muistuttavat ulkonäöltään enemmän japaninlehtikuusen käpysuomuja.
Suomessa henrinlehtikuusi on siperianlehtikuusen (Larix sibirica) ja euroopanlehtikuusen (Larix decidua) jälkeen kolmanneksi yleisin lehtikuusi.
Aiheesta muualla

Suomen Lajitietokeskus: Henrinlehtikuusi – Larix ×marschlinsii
Finto: Kassu – Kasvien suomenkieliset nimet: Henrinlehtikuusi (Larix x marschlinsii)
ITIS: Larix × marschlinsii (englanniksi)
Hetmanaatti

Hetmanaatti tarkoittaa hetmanin johtamaa aluetta. Se voi viitata kahteen valtiomuodostelmaan Ukrainan historiassa:
Kasakkahetmanaatti, Ukrainan alueella vuosina 1649–1764 sijainnut kasakoiden autonominen valtio
Ukrainan valtakunta eli hetmanaatti, saksalaismielinen nukkehallinto Ukrainassa huhtikuusta marraskuuhun 1918
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hetmanaatti”, voi hakea sivunnimihaulla, laajalla sivunnimihaulla tai tekstihaulla.
Hedalenin sauvakirkko

| Hedalenin sauvakirkko Hedalen stavkirke |
| --- | --- |
 Kirkko vuonna 2022.
Sijainti:  Sør-Aurdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  n. 1160
Materiaali:  puu
Istumapaikkoja:  210
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hedalenin sauvakirkko (norj. Hedalen stavkirke) on Sør-Aurdalin kunnassa Innlandetin läänissä Norjassa sijaitseva sauvakirkko 1100-luvun loppupuolelta.
Kuvia

Alttari
Pyhäinjäännöslipas, joka on kuvattu Sør-Aurdalin vaakunassa.
Aiheesta muualla

Kuvia tai muita tiedostoja aiheesta Hedalenin sauvakirkko Wikimedia Commonsissa
Hepworth Prize for Sculpture

Hepworth Prize for Sculpture on kuvanveistäjälle myönnettävä isobritannialainen palkinto, joka jaetaan joka toinen vuosi. Ensimmäisen kerran se jaettiin vuonna 2016, ja palkinnon sai Helen Marten. Palkinnon jakaa Hepworth Wakefield -taidegalleria, joka on nimetty kuvanveistäjä Barbara Hepworthin mukaan
Hideyuki Ujiie

| Henkilötiedot |
| --- | --- | --- |
Koko nimi: Hideyuki Ujiie
Syntymäaika: 23. helmikuuta 1979 (ikä 45)
Syntymäpaikka: Tokyo, Japani
Kansalaisuus:  Japani
Pelipaikka: Keskikenttäpelaaja
Pituus: 179 cm
Seurat
| Vuodet | Seura | O (M) |
| 1998 1999–2004 2005 2006–2014 | Yokohama Flügels Omiya Ardija Thespa Kusatsu Tonan Maebashi | 9 (1) 163 (0) 26 (0) |
Maajoukkue
| 1999 | Japani U-20 |  |
 Seurajoukkueuran tilastot kattavat vain kansalliset sarjat.
Hideyuki Ujiie (jap. 氏家 英行, Ujiie Hideyuki; s. 23. helmikuuta 1979 Tokyo) on japanilainen entinen jalkapalloilija.
Jalkapallomaajoukkue

Ujiie kuului Japanin U-20 joukkueeseen nuorten MM-kilpailuissa 1999.
Hidropark

Hidroparkin rantaa
Hidropark (ukr. Гідропарк) on Ukrainassa Kiovassa sijaitseva ulkoilualue. Alue sijaitsee keskellä Kiovaa Dneprjoen varrella kahdella saarella. Alueella on useita uimarantoja, ja tarjolla on muun muassa ulkoilmakuntosali ja veneen vuokrausta. Siellä on myös ravintoloita ja kahviloita. Hidroparkissa on metroasema.
Hidropark avattiin vuonna 1968 viihdepaikkana, joka tarjosi vesiurheilua ja virkistystoimintaa.
Aiheesta muualla

Kuvia tai muita tiedostoja aiheesta Hidropark Wikimedia Commonsissa
Her

Wikisanakirjassa on tähän liittyvä sananselitys: .
Her tai HER voi tarkoittaa ainakin seuraavia:
Her, yhdysvaltalainen elokuva vuodelta 2013
Herkules (Her), tähdistö
Iraklionin kansainvälinen lentoasema (IATA-tunnus HER) Iraklionissa, Kreetalla
Hereron kieli (ISO-tunnus her)
Ahney Her, Clint Eastwoodin Gran Torinossa esiintynyt yhdysvaltalainen näyttelijä
H.E.R., oik. Gabriella Wilson (s. 1997), yhdysvaltalainen muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Her”, voi hakea sivunnimihaulla, laajalla sivunnimihaulla tai tekstihaulla.